**Hj. Nortamon peruskoulun yhteisöllinen oppilashuoltoryhmä 18.10.16**

Läsnä: Tanja Nurmi, Riina Taavitsainen, Maarit Saaristo, Susanna Saari, ~~Leena Luoto~~, Pia Lehtinen, ~~Janne Malmelin~~, Arttu Silander (oppilaskunnan edustaja) ja Sari Ågren (pj. & siht.).

**MUISTIO**

1. **JOPO-kuulumisia**

Syksyllä Hj. Nortamossa toimintansa aloittaneen JOPO-luokan opettaja Jonna Räsänen kävi kertomassa luokkansa kuulumisia. Luokka on ollut haastava, mutta toiminta on lähtenyt käyntiin mukavasti. Työharjoittelut ovat menneet hyvin ja huoltajilta on tullut positiivista palautetta. Luokka sekä opettaja työssään tarvitsevat tukea ja siksi suunnitelmissa on ollut lisätä yhteistyötä nuorisotyöntekijöiden kanssa. Oppilashuollon henkilöstön sekä opon asiantuntemus ovat myös käytettävissä. Tulevan kevään oppilasvalinnoissa hyödynnetään tämän vuoden kokemuksia, jotta oppilaat osataan valita JOPO-toiminnan kannalta oikein esim. ryhmän toiminnallisuutta ajatellen.

Tässä yhteydessä oppilashuoltoryhmässä käytiin myös keskustelua koko yhteisön hyvinvoinnista, henkilöstön jaksamisesta, hyvästä hengestä ja kollegoiden tukemisesta työssään. Muutot ja lomautukset ovat asettaneet haasteita henkilöstön jaksamiselle.

1. **Oppilashuollollinen yhteistyö Nanun koulun kanssa**

Kahden ison koulun asettuminen naapureiksi on odotetusti nostanut esille pieniä haasteita sekä tarvetta yhteisille pelisäännöille, jotta yhteistyö sujuisi parhaalla mahdollisella tavalla. Nanun koulun aloitteesta järjestetään yhteinen oppilashuoltokokous 10.11. klo 12.30, jolloin asiasta keskustellaan. Oppilashuoltoryhmässä nousi esille myös ajatus tapahtumasta, jossa koulujen henkilökunta pääsisi tutustumaan toisiinsa. Samaten oppilaskunnan hallitukset voisivat viritellä jonkinlaista yhteistyötä tai vierailuja.

1. **Hyvinvointivuosikellon päivittäminen**

Päivitimme vuosikellon vastaamaan kuluvaa lukuvuotta.

1. **Tasa-arvosuunnitelman tekeminen**

Kouluilla tulee vuoden 2017 alusta olla tasa-arvosuunnitelmat. Hj. Nortamossa suunnitelman työstäminen on aloitettu. Rehtori lähettää oppilashuoltoryhmän jäsenille aineistoa tutustuttavaksi ja tarkoitus on jatkaa suunnitelman työstämistä oppilashuoltoryhmässä 15.11.

1. **Tavoitteiden vahvistaminen**

Keskustelimme keväällä oppilashuollolle lukuvuoden tavoitteista. Tavoitteet olivat oppilaskunnan kehittämisprojektin käynnistäminen, vanhempainyhdistystoiminnan aloittaminen ja poissaolomallin täsmentäminen Fiilari-toiminnan jälkeiseen aikaan. Näiden tavoitteiden kanssa on tarkoitus edetä. Poissaolomallia on jo työstetty ja tuki- ja rästitoimintaa on ylläpidetty alkusyksyn ajan uuden mallin mukaisesti. Vanhempainyhdistyksen perustamiskokous on sovittu pidettäväksi 10.11. klo 17.30 ja parhaillaan haussa on opettajajäsen yhdistykseen. Rehtorille on alustavasti ilmoittautunut 10-15 toiminnasta kiinnostunutta huoltajaa. Oppilaskunnan projektiksi on muodostumassa piha-alueen viihtyisyyden lisääminen ja siihen toivotaan myös aloittavalta vanhempainyhdistykseltä osallistumista.

1. **Koulukohtaisen oppilashuoltosuunnitelman tekeminen**

Viime lukuvuonna aloitetun oppilashuoltosuunnitelman tekeminen on vielä kesken. Päätetään tehdä suunnitelma loppuun joulukuun kokouksessa, jonka päivämääräksi päätettiin 13.12. klo 13.

1. **Muut asiat**

Kiusaamiskysely on koululla juuri tehty. Sen tuloksia käymme läpi seuraavassa kokouksessa.

1. **Seuraavat kokoukset**

Oppilashuollon seuraava kokous pidetään yhdessä Nanu koulun kanssa ja se pidetään 10.11. klo 12.30. Sitä seuraava kokous pidetään 15.11. klo 13 ja silloin käsitellään tasa-arvosuunnitelmaa ja kiusaamiskyselyn tuloksia. Tämän vuoden viimeinen kokous pidetään 13.12. klo 13 ja silloin on aiheena koulukohtainen oppilashuoltosuunnitelma.